Flere steder i Nordjylland sidder nordjyske læger ofte mutters alene som lægevagt om natten. Og mindst seks vagtlæger er blevet overfaldet i år. Det viser en uformel undersøgelse, som chefen for vagtlægerne, Kaj Bernth i Frederikshavn, har lavet. - Der er eksempler på, at vagtlæger er blevet truet på livet eller er kastet rundt i lokalerne af stærke typer. Det skaber for det første frygt hos kollegerne, og det gør det samtidig sværere at afsætte vagterne - især på de øde steder som eksempelvis vagtlægeposten, der er indrettet på det tidligere sygehus i Brovst. - Folk tør ikke at sidde der, siger Kaj Bernth.

Opsummering:
Nordjyske vagtlæger lever med frygten for at blive overfaldet, mens de er på arbejde, oplyser P4 Nordjylland.